Ампыҵахалаҩцәа Херсонтәи аобласт аҿы “ареферендум” амҩаԥгара ргәы иҭоуп, – ари атәы аарыцҳаит украинатәи аихқәа.
Урыстәылатәи аихқәа рдыррақәа рҿы ишазгәаҭоуп, “ареферендум амҩаԥгара хықәкыс амоуп – Урыстәылатәи Афедерациа алалара”. Ампыҵахаларатә режим ахаҭарнак Владимир Сальдо иҟаиҵаз аҳәамҭала, дақәгәыӷуеит Урыстәыла ареферендум алҵшәақәа шақәшаҳаҭхо.